text: TV SYD ansætter sponsorchef
  03 maj 2012 kl. 09.25
  TV SYD har ansat den 39-årige Søren Christiansen fra Vojens som sponsorchef. 
  Med ansættelsen af en sponsorchef vil TV SYD gå målrettet efter at få større sponsorindtægter.
  Søren Christiansen kommer fra en stilling som salgschef hos VVS Søberg Energi & Miljø A/S i Hammelev. Han har i mere end 15 år beskæftiget sig med salg og markedsføring, ligesom han sideløbende på frivillig basis har arbejdet med at skaffe sponsorater til ishockey-aktiviteterne i Sønderjysk Elitesport A/S, hvor Søren Christiansen fortsat er aktiv i klubbens erhvervsudvalg.
  Det bliver nu Søren Christiansens opgave at skaffe sponsor-indtægter til TV SYD i nyoprettet stilling som sponsorchef.
  En lang række af TV SYDs populære programmer som ?Kaffe med Kurt? er allerede sponseret.
  - Med ansættelsen af en sponsorchef vil vi gå målrettet efter at få større sponsorindtægter og dermed kunne gøre vore programmer endnu bedre og mere attraktive for seerne., siger TV SYDs adm. direktør Hans Egon Lorenzen.
  Ifølge lovgivningen må de regionale tv-stationer få sponsorbidrag til alle deres udsendelser ? undtagen nyheder og aktualitets-programmer.
  Søren Christiansen tiltræder sit nye job på TV SYD mandag den 14. maj.
  